ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
કુલ પોઝિટીવ કેસમાંથી સક્રિય કેસની સંખ્યા 3% કરતાં ઓછી, ભારતમાં સક્રિય કેસનું ભારણ 2.89 લાખ થયું અને સતત ઘટાડો થઇ રહ્યો છે
26 રાજ્યો/કેન્દ્રશાસિત પ્રદેશોમાં સક્રિય કેસની સંખ્યા 10,000 કરતાં ઓછી
23 રાજ્યો/કેન્દ્રશાસિત પ્રદેશોમાં પ્રત્યેક દસ લાખની વસ્તીએ પરીક્ષણોની સ્થિતિ રાષ્ટ્રીય સરેરાશ કરતાં બહેતર
16 રાજ્યો/કેન્દ્રશાસિત પ્રદેશોમાં સાપ્તાહિક પોઝિટીવિટી દર રાષ્ટ્રીય સરેરાશ કરતાં ઓછો
દેશમાં કુલ સક્રિય કેસની સંખ્યામાં ઘટાડાનું વલણ એકધારું જળવાઇ રહ્યું છે. દેશમાં આજે સક્રિય કેસની કુલ સંખ્યા ઘટીને 2,89,240 થઇ ગઇ છે. આજદિન સુધીમાં દેશમાં નોંધાયેલા કુલ પોઝિટીવ કેસમાંથી સક્રિય કેસની સંખ્યાની ટકાવારી માત્ર 2.86% છે.
રાષ્ટ્રીય વલણના પગલે, 26 રાજ્યો/કેન્દ્રશાસિત પ્રદેશોમાં સક્રિય કેસની સંખ્યા 10,000 કરતાં ઓછી નોંધાઇ છે.
દૈનિક નવા સાજા થતા દર્દીઓની સંખ્યા દૈનિક નવા નોંધાતા દર્દીઓ કરતાં વધારે રહેતી હોવાથી કુલ સક્રિય કેસના ભારણમાં ચોખ્ખો ઘટાડો સુનિશ્ચિત થઇ શક્યો છે. ભારતમાં છેલ્લા 24 કલાકમાં 23,950 નવા દર્દીઓ પોઝિટીવ હોવાનું નોંધાયું છે જ્યારે સમાન સમયગાળામાં નવા 26,895 દર્દીઓ સાજા થઇ ગયા છે. આથી છેલ્લા 24 કલાકમાં કુલ સક્રિય કેસની સંખ્યામાં 3,278 દર્દીઓનો ચોખ્ખો ઘટાડો નોંધાયો છે.
ભારતમાં આજદિન સુધીમાં થયેલા કુલ પરીક્ષણોની સંખ્યા 16.5 કરોડની નજીક  સુધી પહોંચી ગઇ છે. દરરોજ દસ લાખથી વધારે પરીક્ષણો કરવાની કટિબદ્ધતાને અનુસરીને છેલ્લા 24 કલાકમાં 10,98,164 નમૂનાનું પરીક્ષણ કરવામાં આવ્યું છે. દેશમાં દૈનિક ધોરણે પરીક્ષણોની સંખ્યા વધીને 15 લાખ થઇ ગઇ છે.
ભારતમાં પરીક્ષણના ઇન્ફ્રાસ્ટ્રક્ચરમાં નોંધપાત્ર પ્રમાણમાં વધારો થયો છે અને હાલમાં સમગ્ર દેશમાં પરીક્ષણોની કુલ 2,276 લેબોરેટરી ઉપલબ્ધ છે.
દૈનિક ધોરણે સરેરાશ દસ લાખથી વધારે નમૂનાનું પરીક્ષણ કરવામાં આવી રહ્યું હોવાથી કુલ પોઝિટીવિટી દર નીચલા સ્તરે જાળવી રાખવાનું સુનિશ્ચિત થઇ શક્યું છે અને હાલમાં આ દર સતત ઘટાડા તરફી છે.
ભારતમાં પ્રત્યેક દસ લાખની વસ્તીએ પરીક્ષણ ની સંખ્યા 1,19,035 છે. 23 રાજ્યો/કેન્દ્રશાસિત પ્રદેશોમાં પ્રત્યેક દસ લાખની વસ્તીએ પરીક્ષણની સ્થિતિ રાષ્ટ્રીય સરેરાશ કરતાં બહેતર છે.
16 રાજ્યો/કેન્દ્રશાસિત પ્રદેશોમાં સાપ્તાહિક પોઝિટીવિટી દર રાષ્ટ્રીય સરેરાશની સરખામણીએ ઓછો છે.
15 રાજ્યો/કેન્દ્રશાસિત પ્રદેશોમાં એકંદરે પોઝિટીવિટી દર રાષ્ટ્રીય સરેરાશ કરતાં ઓછો છે.
પરીક્ષણોના ઇન્ફ્રાસ્ટ્રક્ચરમાં વિસ્તરણના કારણે, જે રાજ્યો/કેન્દ્રશાસિત પ્રદેશોમાં રાષ્ટ્રીય સરેરાશની સરખામણીએ વધારે પોઝિટીવિટી દર હતો ત્યાં પણ હવે પોઝિટીવિટી દરમાં ઘટાડો નોંધાઇ રહ્યો છે.
કુલ સાજા થયેલા દર્દીઓની સંખ્યા વધીને 9,663,382 થઇ ગઇ છે. સાજા થવાનો દર પણ વધીને 95.69% થઇ ગયો છે.
નવા સાજા થયેલા દર્દીઓમાંથી 75.87% દર્દીઓ 10 રાજ્યો/કેન્દ્રશાસિત પ્રદેશોમાંથી સાજા થયા છે.
કેરળમાં એક દિવસમાં સૌથી વધારે 5,057 દર્દીઓ સાજા થઇ ગયા હોવાનું નોંધાયું છે. છેલ્લા 24 કલાકમાં મહારાષ્ટ્રમાં 4,122 દર્દીઓ જ્યારે પશ્ચિમ બંગાળમાં 2,270 દર્દીઓ સાજા થઇ ગયા છે.
નવા નોંધાયેલા પોઝિટીવ કેસમાંથી 77.34% દર્દીઓ 10 રાજ્યો અને કેન્દ્રશાસિત પ્રદેશોમાંથી છે.
કેરળમાં દૈનિક ધોરણે સૌથી વધુ 6,049 નવા દર્દીઓનો વધારો નોંધાયો છે. ત્યારબાદ, સૌથી વધુ નવા નોંધાતા દર્દીઓમાં મહારાષ્ટ્ર છે જ્યાં નવા 3,106 દર્દી એક દિવસમાં નોંધાયા છે.
છેલ્લા 24 કલાકમાં દેશમાં વધુ 333 દર્દીઓના મૃત્યુ નીપજ્યાં છે.
નવા નોંધાયેલા મૃત્યુમાંથી 75.38% મૃત્યુ દસ રાજ્યો/કેન્દ્રશાસિત પ્રદેશમાં નોંધાયા છે. મહારાષ્ટ્રમાં એક દિવસમાં સૌથી વધારે 75 દર્દીનાં મૃત્યુ થયાં છે. પશ્ચિમ બંગાળ અને કેરળમાં એક દિવસમાં અનુક્રમે વધુ 38 અને 27 દર્દીના મૃત્યુ નોંધાયા છે.
SD/GP/BT
(
જળશક્તિ મંત્રાલય
ગુજરાત જળ જીવન મિશન અંતર્ગત ગ્રામીણ પીવાના પાણી ક્ષેત્રમાં સેન્સર આધારિત સર્વિસ ડિલીવરી મોનીટરીંગ સિસ્ટમનું નેતૃત્વ કરશે
જળ જીવન મિશન  અંતર્ગત ગુજરાત ગ્રામીણ પીવાના પાણી ક્ષેત્રમાં સેન્સર આધારિત સર્વિસ ડિલીવરી મોનીટરીંગ સિસ્ટમનું અમલીકરણ કરવા માટે સંપૂર્ણ રીતે સજ્જ છે. રાજ્યના બે જીલ્લાઓમાં આ પ્રોજેક્ટ પહેલેથી જ કાર્યરત છે જેથી કરીને પાણીના જથ્થાની કામગીરીનું નિરીક્ષણ કરી શકાય જેમ કે નિયમિતપણે અને લાંબા સમયગાળાના આધાર પર પ્રત્યેક ગ્રામીણ પરિવારને પૂરતા પ્રમાણમાં પીવાનું પાણી ઉલ્લેખિત ગુણવત્તા સાથે પૂરું પાડવામાં આવે.
ગુજરાત કે જે પ્રાથમિક રીતે પાણીની તંગી ધરાવતું રાજ્ય છે, તેણે અત્યાર સુધી આ સંકટ સામે ખૂબ વ્યુહાત્મક પહોંચ અપનાવી છે. રાજ્ય પાસે પીવાના પાણીના જથ્થાના વ્યવસ્થાપનમાં પહેલેથી જ સારું સામુદાયિક સંકલન છે કે જે વોટર એન્ડ સેનિટાઈઝેશન મેનેજમેન્ટ ઓર્ગેનાઈઝેશન ના માધ્યમથી 2002માં શરુ થયું હતું. મજબૂત પાયો હોવાના કારણે રાજ્ય વોટર સર્વિસ ચાર્જના રૂપમાં સમુદાય પાસેથી આશરે 70% વાર્ષિક O&M ખર્ચ પ્રાપ્ત કરે છે.
ગઈકાલે રાજ્યના અધિકારીઓની પીવાના પાણી અને સ્વચ્છતા વિભાગની સાથે એક બેઠક યોજવામાં આવી હતી. તેનો ઉદ્દેશ્ય નાણાકીય વર્ષ 2020-21 માટે ગ્રામીણ પરિવારોને પારિવારિક નળના જોડાણો પુરા પાડવા માટે વાર્ષિક એક્શન પ્લાન તૈયાર કરવા માટેનો હતો. રાજ્યમાં કુલ 93.6 લાખ ગ્રામીણ પરિવારોમાંથી 65 લાખ  પાસે પહેલેથી જ પારિવારિક નળના જોડાણો છે. રાજ્ય વર્ષ 2020-21માં ગ્રામીણ વિસ્તારોમાં 11.15 લાખ પારિવારિક નળના જોડાણો પુરા પાડવાનો છે. રાજ્યએ આ પ્લાન ફંકશનલ હાઉસહોલ્ડ ટેપ કનેક્શન નો લક્ષ્યાંક પ્રાપ્ત કરવામાં સામે આવી રહેલ સમસ્યાઓને ધ્યાનમાં રાખીને તૈયાર કર્યો છે. બાકી રહી ગયેલા વિસ્તારોમાં વિશાળ પશુધનની વસ્તી, ઓછી વસ્તી ગીચતા ધરાવતા પહાડી પ્રદેશો, ખૂબ જ ક્ષાર ધરાવતા દરિયાકિનારાના વિસ્તારો, નીચલા સ્તરના પાણીઅ સંસાધનો ધરાવતા વિસ્તારોનો અને બારમાસી વિશાળ પાણીનો જથ્થો ધરાવતા વિસ્તારોનો પણ સમાવેશ થાય છે. ગુજરાત રાજ્યએ સપ્ટેમ્બર 2022 સુધીમાં 100% કવરેજનું લક્ષ્ય રાખ્યું છે.
રાજ્ય સરળતાથી પ્રાપ્ત કરી શકાય તેવા સ્થળોને કેપિટલાઈઝ કરવા ઉપર નોંધપાત્ર ભાર મૂકી રહ્યું છે જેવા કે એવા ગામડાઓ અને વિસ્તારો કે જ્યાં ઈચ્છિત પરિણામો પ્રાપ્ત કરવા માટે પાઈપલાઈન દ્વારા પાણીની સુવિધા પહેલેથી ઉપલબ્ધ છે. રાજ્ય પ્રાથમિકતાના સ્તરે તમામ નબળા વર્ગના બાકીના પરિવારોને તાત્કાલિક ધોરણે FHTCs પુરા પાડવાનું આયોજન કરી રહ્યું છે. ગ્રામીણ સમુદાયની સક્રિય ભાગીદારી સાથે વિલેજ એક્શન પ્લાન ના અસરકારક અમલીકરણ માટે એક ચોક્કસ રોડમેપ પણ તૈયાર કરવામાં આવ્યો છે.
પ્રધાનમંત્રી શ્રી નરેન્દ્ર મોદી દ્વારા ગયા વર્ષે જાહેર કરવામાં આવેલ JJMનો ઉદ્દેશ્ય વર્ષ 2024 સુધીમાં દેશના 18 કરોડ ગ્રામીણ પરિવારોને નળના પાણીના જોડાણો પુરા પાડવાનો છે. આ મહત્વાકાંક્ષી યોજના તમામ રાજ્યોને લાભકારક નીવડી રહી છે કારણ કે રાજ્યો/ કેન્દ્ર શાસિત પ્રદેશો પ્રત્યે ગ્રામીણ પરિવારને પાણીના નળનું જોડાણ મળી રહે તે માટે સખત મહેનત કરી રહ્યા છે.
કોવિડ-19 મહામારીની વર્તમાન સ્થિતિના કારણે પાણી તમામની માટે ઉપલબ્ધ કરવું જરૂરી છે કે જેની માટે ભારત સરકાર દ્વારા રાજ્યોને પાણીના પુરવઠાને લગતા કાર્યોને પ્રાથમિકતાના ધોરણ પર હાથમાં લેવા જણાવવામાં આવ્યું છે. આવનારા સમયમાં ગ્રામ પંચાયતો અને ગામડાઓ દ્વારા ગ્રામીણ પરિવારોની અંદર પારિવારિક નળ ઉપલબ્ધ કરવામાં આવે તે બાબતની ખાતરી કરવા માટે એક વ્યવસ્થિત આયોજન હોવું ખૂબ જરૂરી છે. તે પરિવારના આંગણામાં પીવાના પાણીની ખાતરી કરશે અને સાથે જ જાહેર સ્ટેન્ડ પોસ્ટ ઉપર ભીડ એકઠી થતી અટકાવીને સોશ્યલ ડિસ્ટન્સિંગનું પાલન કરવામાં સહાયભૂત બનશે.
GP/DS
(Visitor Counter : 1635
પ્રધાનમંત્રીનું કાર્યાલય
પ્રધાનમંત્રીએ પુથાન્ડુ નિમિતે શુભકામનાઓ પાઠવી
પ્રધાનમંત્રી શ્રી નરેન્દ્ર મોદીએ તમિલનાડુમાં અને દુનિયાભરમાં વસતા તમિલ બહેનો અને ભાઈઓને પુથાન્ડુના તહેવાર નિમિતે શુભકામનાઓ પાઠવી હતી.
શ્રી મોદીએ એક ટ્વીટમાં કહ્યું, “તમિલ સંસ્કૃતિની મહાનતા હંમેશા ઉજ્જવળ બની રહે. આ આનંદપ્રદ અને પવિત્ર દિવસ નિમિતે, હું પ્રાર્થના કરૂં છું કે નૂતન વર્ષ દરેકના જીવનમાં ઉત્તમ સ્વાસ્થ્ય, ખુશાલી અને સમૃદ્ધિથી પરિપૂર્ણતા લાવે.”
SD/GP/JD
(
ગૃહ મંત્રાલય
ગૃહ મંત્રાલયે ખાસ કરીને કોવિડ-19 સંભાળ સુવિધાઓ સહિત કોઇપણ આરોગ્ય સુવિધાઓમાં આગની દુર્ઘટના ના બને તે સુનિશ્ચિત કરવા માટે એક્શન પ્લાનની જરૂરિયાત પર રાજ્યો અને કેન્દ્રશાસિત પ્રદેશોને ધ્યાન આપવા કહ્યું
ગૃહ મંત્રાલયે કોવિડ સમર્પિત સુવિધાઓ સહિત હોસ્પિટલો અને મેડિકલ સુવિધાઓમાં વિના અવરોધે વીજળીનો પૂરવઠો સુનિશ્ચિત કરવાની જરૂરિયાત હોવાની પણ રાજ્યો અને કેન્દ્રશાસિત પ્રદેશોને ટકોર કરી
કેન્દ્રીય ગૃહ મંત્રાલય એ તાજતેરમાં હોસ્પિટલો અને નર્સિંગ હોમમાં શોર્ટસર્કિટના કારણે બનેલી આગની દુર્ઘટનાઓની નોંધ લઇને રાજ્યો અને કેન્દ્રશાસિત પ્રદેશોને આવી દુર્ઘટનાઓ પર ધ્યાન આપવાનું ધ્યાન દોર્યું છે.
રાજ્યોના મુખ્ય સચિવો અને કેન્દ્રશાસિત પ્રદેશોના પ્રશાસકો સાથે આજે કરવામાં આવેલા સંદેશાવ્યવહારમાં કેન્દ્રીય ગૃહ સચિવે જણાવ્યું હતું કે, ખાસ કરીને હાલમાં વધી રહેલી ઉનાળાની ગરમીના કારણે તાજેતરમાં બનેલી આગ લાગવાની દુર્ઘટનાઓના સંદર્ભમાં ઊંચું તાપમાન અથવા જાળવણીનો અભાવ અથવા જે-તે સુવિધામાં આંતરિક વાયરિંગ પર અતિ ભારણના કારણે શોર્ટસર્કિટ થાય અને તેના કારણે આગ લાગવાની દુર્ઘટના બને છે તેમજ આવી આગમાં લોકોના જીવ અને આવશ્યક માળખાકીય સુવિધાઓ ગુમાવવા પડે છે તે બાબત પર પ્રકાશ પાડવો જરૂરી છે.
આ સંદેશાવ્યવહારમાં વધુમાં એમ પણ કહેવામાં આવ્યું છે કે, સરકારી અને ખાનગી ક્ષેત્રની આરોગ્ય સુવિધાઓ માં કોઇપણ પ્રકારની આગની આવી દુર્ઘટનાઓ ના બને તે સુનિશ્ચિત કરવા માટે એક્શન પ્લાન અમલમાં મૂકવા પર રાજ્યોએ ધ્યાન આપવાની જરૂર છે.
રાજ્યો અને કેન્દ્રશાસિત પ્રદેશોને વિનંતી કરવામાં આવી છે કે, તેઓ આરોગ્ય, વીજળી અને ફાયર વિભાગના અધિકારીઓ સાથે મળીને વિગતવાર સમીક્ષા કરે અને વિગતવાર એક્શન પ્લાન પણ તૈયાર કરે જેથી તમામ હોસ્પિટલો અને આરોગ્ય સુવિધાઓમાં ફાયર સલામતીનાં પગલાંનું પાલન સુનિશ્ચિત કરી શકાય.
રાજ્યો અને કેન્દ્રશાસિત પ્રદેશોને એવી પણ વિનંતી કરવામાં આવી છે કે, તેઓ વિવિધ સ્તરે સંબંધિત અધિકારીઓ માટે દિશાસૂચન બહાર પાડે કે, આરોગ્ય સુવિધાઓની ફિલ્ડ અધિકારીઓ દ્વારા મુલાકાત લઇને ત્યાં આંતરિક વાયરિંગ અને ફાયર સલામતી માર્ગદર્શિકા અનુસાર કાર્યરત હોય તેવા સલામતીના ઉપકરણોની ઉપલબ્ધતાનું નિરીક્ષણ કરે અને જો કોઇપણ પ્રકાની ઉણપ વર્તાય તો તાત્કાલિક ધોરણે તેઓ જરૂરી ઉપચારાત્મક પગલાં પણ લે.
ગૃહ મંત્રાલયે તાજેતરમાં હોસ્પિટલો અને નર્સિંગ હોમ્સમાં MHA અંતર્ગત મહાનિદેશક  દ્વારા બહાર પાડવામાં આવેલી એડવાઇઝરી પર સૌનું ધ્યાન દોર્યું હતું.
આ સંદેશાવ્યવહારમાં એ બાબતે પણ પ્રકાશ પાડવામાં આવ્યો હતો કે, દેશભરમાં કોવિડ-19 સમર્પિત આરોગ્ય સુવિધાઓમાં ખૂબ જ મોટી સંખ્યામાં કોવિડ-19ના દર્દીઓ સારવાર લઇ રહ્યાં છે. મોટાભાગના કિસ્સામાં, ઓક્સિજન સમર્થિત બેડ, ICU અને વેન્ટિલેટર્સ મહત્વપૂર્ણ હસ્તક્ષેપ તરીકે ઉપયોગમાં લેવામાં આવી રહ્યાં છે અને આથી જ, તમામ હોસ્પિટલો અને તબીબી સુવિધાઓમાં 24X7 ધોરણે વિના અવરોધો વીજળીનો પૂરવઠો પહોંચે તે સુનિશ્ચિત કરવાનું ખૂબ જ મહત્વપૂર્ણ છે.
આ સંદેશાવ્યવહારમાં વધુમાં એ બાબતે ભાર મૂકવામાં આવ્યો હતો કે, દર્દીઓનો જીવ બચાવવો એ સર્વોપરી પ્રાથમિકતા છે અને તેથી દર્દીઓને અસરકારક આરોગ્ય સંભાળ પૂરી પાડવામાં અડચણો ઉભી કરી શકે તેવી કોઇપણ વિપરિત ઘટનાને ટાળવા માટે અગાઉથી જ કોવિડ-19નું વ્યવસ્થાપન કરતી તમામ આરોગ્ય સુવિધાઓમાં યોગ્ય પગલાં લઇને તેમને જરૂરી સહકાર પૂરો પાડવામાં આવે તે ખૂબ જ મહત્વનું છે.
પ્રધાનમંત્રીનું કાર્યાલય
પીએમએ કુસ્તીબાજ વિનેશ ફોગટને મહિલા 53 કિગ્રા કુસ્તીમાં ગોલ્ડ મેડલ જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ કુસ્તીબાજ વિનેશ ફોગટને બર્મિંગહામ CWG 2022માં મહિલા 53 કિગ્રા કુસ્તીમાં ગોલ્ડ મેડલ જીતવા બદલ અભિનંદન પાઠવ્યા છે.
પ્રધાનમંત્રીએ ટ્વીટ કર્યું;
"@Phogat_Vinesh દ્વારા જીતવામાં આવેલો આજનો સુવર્ણ ચંદ્રક ખૂબ જ વિશિષ્ટ છે. તે ભારતની સૌથી પ્રતિષ્ઠિત રમતવીરોમાંની એક છે અને CWGમાં આ તેણીનો સતત ત્રીજો સુવર્ણ ચંદ્રક છે. તે રમત પ્રત્યે શ્રેષ્ઠતા અને નોંધપાત્ર પ્રતિબદ્ધતા દર્શાવે છે. તેણીને અભિનંદન. #Cheer4India"
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ શૂટિંગમાં ગોલ્ડ જીતવા બદલ 10 મીટર એર પિસ્તોલ મેન્સ ટીમને અભિનંદન આપ્યા
પ્રધાનમંત્રી શ્રી નરેન્દ્ર મોદીએ એશિયન ગેમ્સમાં શૂટિંગમાં ગોલ્ડ જીતવા બદલ 10 મીટર એર પિસ્તોલ મેન્સ ટીમને અભિનંદન પાઠવ્યા છે. શ્રી મોદીએ કહ્યું કે શૂટર્સ, સરબજોત સિંહ, અર્જુન સિંહ ચીમા અને શિવા નરવાલે તેમની ચોકસાઈ અને કુશળતાથી સમગ્ર દેશને ગૌરવ અપાવ્યું છે.
એક X પોસ્ટમાં, પ્રધાનમંત્રીએ કહ્યું;
“એશિયન ગેમ્સમાં આપણી નોંધપાત્ર 10 મીટર એર પિસ્તોલ મેન્સ ટીમ દ્વારા શૂટિંગમાં વધુ એક ગોલ્ડ! સરબજોત સિંહ, અર્જુન સિંહ ચીમા અને શિવા નરવાલે તેમની ચોકસાઈ અને કૌશલ્યથી સમગ્ર દેશને ગૌરવ અપાવ્યું છે. હું તેમને અભિનંદન આપું છું અને તેમના ભવિષ્યના પ્રયત્નો માટે ખૂબ ખૂબ શુભેચ્છા પાઠવું છું.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારત સરકાર દ્વારા યુક્રેનમાં ફસાયેલા ભારતીયોનું સ્થળાંતર
આરોગ્ય અને પરિવાર કલ્યાણ મંત્રાલય આંતરરાષ્ટ્રીય મુસાફરી માર્ગદર્શિકામાં સુધારો કરે છે; યુક્રેનમાંથી બહાર લાવવામાં આવતા ભારતીયો માટે વિવિધ છૂટ આપે છે
ભારતીય નાગરિકોને ફરજિયાત પૂર્વ-બોર્ડિંગ નેગેટિવ RTPCR ટેસ્ટ અને રસીકરણ પ્રમાણપત્રમાંથી મુક્તિ; એર-સુવિધા પોર્ટલ પર પ્રસ્થાન પહેલા દસ્તાવેજો અપલોડ કરવાની છૂટ છે
જો કોઈ પ્રવાસી પ્રી-અરાઈવલ RTPCR ટેસ્ટ સબમિટ કરવામાં સક્ષમ ન હોય અથવા જેમણે તેમનું કોવિડ-19 રસીકરણ પૂર્ણ ન કર્યું હોય, તો તેમને ભારતમાં આવ્યાના 14 દિવસ સુધી તેમના સ્વાસ્થ્યનું સ્વ-નિરીક્ષણ કરવાનું ચાલુ રાખવાની સલાહ સાથે આગમન પર તેમના નમૂના સબમિટ કરવાની મંજૂરી આપવામાં આવી છે.
28મી ફેબ્રુઆરી 2022 સુધીમાં, યુક્રેનથી 1156 ભારતીયો ભારત આવ્યા છે જેમાં એકપણ મુસાફરોને આઈસોલેશનમાં રાખવામાં આવ્યા નથી.
આરોગ્ય અને પરિવાર કલ્યાણ મંત્રાલય વિદેશ મંત્રાલય અને નાગરિક ઉડ્ડયન મંત્રાલય અને ગૃહ મંત્રાલયના નજીકના સહયોગથી યુક્રેનમાંથી ભારતીયોને બહાર કાઢવા માટે શક્ય તમામ મદદ કરી રહ્યું છે.
કેન્દ્રીય આરોગ્ય અને પરિવાર કલ્યાણ મંત્રાલયે આંતરરાષ્ટ્રીય પ્રવાસ માર્ગદર્શિકામાં સુધારો કર્યો છે અને માનવતાના ધોરણે આંતરરાષ્ટ્રીય પ્રવાસીઓ માટે એડવાઈઝરીમાં નીચેની છૂટને મંજૂરી આપી છે:
વર્તમાન 'આંતરરાષ્ટ્રીય આગમન માટેની માર્ગદર્શિકા'માં નિર્ધારિત કોઈપણ ફરજિયાત આવશ્યકતાઓ  પૂર્ણ ન કરતા ભારતીય નાગરિકોને ભારત માટે પ્રસ્થાન પહેલાં એર-સુવિધા પોર્ટલ પર આ દસ્તાવેજો અપલોડ કરવાથી મુક્તિ આપવામાં આવી છે.
વધુમાં, જે વ્યક્તિઓએ તેમનું COVID-19 રસીકરણ પૂર્ણ કર્યું છે  તેઓને આગામી 14 દિવસ સુધી તેમના સ્વાસ્થ્યનું સ્વ-નિરીક્ષણ કરવાની સલાહ સાથે ભારતમાં અરાઈવલ બાદ એરપોર્ટ છોડવાની મંજૂરી આપવામાં આવી છે.
જો કોઈ પ્રવાસી પ્રી-અરાઈવલ RTPCR ટેસ્ટ સબમિટ કરવામાં સક્ષમ ન હોય અથવા જેમણે તેમનું કોવિડ-19 રસીકરણ પૂર્ણ ન કર્યું હોય, તો તેમને ભારતમાં આવ્યાના 14 સુધી તેમના સ્વાસ્થ્યનું સ્વ-નિરીક્ષણ કરવાનું ચાલુ રાખવાની સલાહ સાથે આગમન પર તેમના નમૂના સબમિટ કરવાની મંજૂરી આપવામાં આવી છે. જો પરીક્ષણ પોઝિટિવ આવે તો તેઓને નિર્ધારિત પ્રોટોકોલ મુજબ તબીબી રીતે સંચાલિત કરવામાં આવશે.
ભારતીય નાગરિકોના મોટા ડાયસ્પોરા  દેશ દ્વારા સામનો કરવામાં આવી રહેલી રાજકીય ઉથલપાથલમાં પોતાને ફસાયેલા અનુભવે છે. યુક્રેનમાં જારી કરાયેલ એરમેનને નોટિસ અથવા નોટિસ ટુ એર મિશન ને ધ્યાનમાં રાખીને ફ્લાઇટ્સ દ્વારા આ ફસાયેલા ભારતીયોનું સીધું સ્થળાંતર થઈ શક્યું નથી. તદનુસાર, પોલેન્ડ, રોમાનિયા, સ્લોવાકિયા અને હંગેરીમાં ભારતીય મિશન ઓપરેશન ગંગા ફ્લાઈટ્સ હેઠળ યુક્રેનથી ભારતીય નાગરિકોને લાવવા અને તેમને તેમના સંબંધિત દેશોમાંથી બહાર લાવવાની વ્યવસ્થા કરી રહ્યા છે.
28મી ફેબ્રુઆરી 2022 , યુક્રેનથી ભારતીયોને લઈ જતી 5 ફ્લાઈટ્સ  કુલ 1156 મુસાફરોને લઈને ભારતમાં આવી છે, જેમાં કોઈ પણ મુસાફરોને અત્યાર સુધી આઈસોલેશનમાં રાખવામાં આવ્યા નથી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતે એક દિવસમાં સૌથી વધુ 8.5 લાખથી વધુ પરીક્ષણો કર્યા
સતત વધારા સાથે સાજા થવાનો દર 71.17% થયો
મૃત્યુદર સતત ઘટાડા સાથે 1.95% થયો
10 લાખ પરીક્ષણો/દિવસના લક્ષ્યાંકને હાંસલ કરવાના ઉદેશ સાથે પરીક્ષણોની સુવિધામાં સતત વધારાના પરિણામે ભારતે એક દિવસમાં સૌથી વધુ પરીક્ષણો કરવાની નવી સિદ્ધિ હાંસલ કરી હતી. છેલ્લા 24 કલાકમાં વિક્રમી 8,48,728 પરીક્ષણો કરવામાં આવ્યા છે. આના પરિણામે સંચિત પરીક્ષણોની સંખ્યા 2,76,94,416 થઈ ગઈ છે.
ડબ્લ્યુએચઓએ કોવિડ-19ના સંદર્ભમાં “જાહેર આરોગ્ય અને સામાજિક ઉપાયોને સમાયોજિત કરવા માટેના જાહેર આરોગ્યના માપદંડ" અંગેની માર્ગદર્શિકા નોંધમાં શંકાસ્પદ કેસો માટે વ્યાપક સર્વેલન્સની સલાહ આપી છે. ડબ્લ્યુએચઓએ સલાહ આપી છે કે દેશને પ્રત્યેક દસ લાખની વસ્તીએ 140 પરીક્ષણોની જરૂર છે.
જ્યારે રાષ્ટ્રીય સરેરાશ 603 પરીક્ષણો / દિવસ / મિલિયન વસ્તી છે, કેન્દ્ર અને રાજ્યો / કેન્દ્રશાસિત પ્રદેશોના કેન્દ્રિત પ્રયત્નો દ્વારા અને અસરકારક અમલીકરણના પરિણામે તેમાંથી 34 આ આંકડાને વટાવી ગયા છે. રાજ્યો / કેન્દ્રશાસિત પ્રદેશોને પ્રવર્તમાન હકારાત્મકતા સાથે અનુરૂપ સ્તર પર પરિક્ષણનું કદ વધારવાની સલાહ આપવામાં આવી રહી છે.
"ટેસ્ટ, ટ્રેક અને ટ્રીટ" વ્યૂહરચનાના સફળ અમલીકરણ માટેનો મુખ્ય ઘટક એ દેશભરમાં પરીક્ષણ લેબ્સનું સતત વિસ્તૃત નેટવર્ક રહ્યું છે. નેટવર્કમાં આજદિન સુધીમાં સરકારી ક્ષેત્રમાં 958 અને 493 ખાનગી લેબોરેટરી સાથે 1451 લેબોરેટરીનો સમાવેશ થાય છે.
તેમાં નીચેની વિગતોનો સમાવેશ થાય છે:
- રીઅલ-ટાઇમ RT PCR આધારિત પરીક્ષણની લેબ: 749 
- TrueNat આધારિત પરીક્ષણની લેબ: 586 
- CBNAAT આધારિત પરીક્ષણની લેબ: 116 
અસરકારક પરીક્ષણ, વ્યાપકપણે ટ્રેકિંગ અને અસરકારક સારવારના સફળ અમલીકરણથી સાજા થયેલા દર્દીઓની સંખ્યામાં વધારો નોંધાયો આ સાથે જ સાજા થવાનો દર આજે 71.17% થઈ ગયો છે. સાજા થયેલા દર્દીઓની કુલ સંખ્યા 17.5 લાખ  થી વધુ થઇ ગઈ છે.
સાજા થયેલા દર્દીઓની સંખ્યા સક્રિય કેસ  કરતા વધીને 11 લાખ  ની નજીક પહોંચી ગઈ છે.
સ્ટાન્ડર્ડ દેખરેખના પ્રોટોકોલ અભિગમના આધારે અસરકારક ક્લિનીકલ વ્યવસ્થાપને એ સુનિશ્ચિત કર્યું છે કે કોવિડ-19 દર્દીઓના મૃત્યુદરમાં સતત ઘટાડો થઈ રહ્યો છે. મૃત્યુદરમાં ઘટીને 1.95% થયો છે અને જે સતત ઘટી રહ્યો છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહ સૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/BT
(
સંચાર અને સુચના પ્રૌદ્યોગિકી મંત્રાલય
આ વર્ષે ભારતીય ટપાલ વિભાગ દ્વારા રાખી મેલ માટે વિશેષ વ્યવસ્થા કરવામાં આવી છે
રક્ષાબંધનનો તહેવાર આ વર્ષે 03 ઓગસ્ટ, 2020ના રોજ ઉજવવામાં આવશે. ઇન્ડિયા પોસ્ટને મોટી સંખ્યામાં રાખી મેલ પ્રાપ્ત થવાની સંભાવના છે. એ સમયગાળા દરમિયાન રાખી મેલનો ભારે ટ્રાફિક રહેશે. નાગરિકોની સગવડ માટે, તમામ અગ્રણી પોસ્ટ ઓફિસમાં રાખડી સ્વીકારવાની વ્યવસ્થા કરવામાં આવી છે. કોવિડ -19 રોગચાળાના આ પડકારજનક સમયગાળા દરમિયાન અમે રાખડીની સમયસર ડિલિવરી આપવા માટે તૈયારી કરી છે.
ગ્રાહકોને અન્ય રાજ્યો માટે રાખડીની સમયસર ડિલિવરી સુનિશ્ચિત કરવા 25 જુલાઈ સુધીમાં તેમના રાખડી મોકલવા વિનંતી છે. ગુજરાતની અંદર રાખડી 28 જુલાઇ પહેલા મોકલવા વિનંતી છે. જો કે રાખડી 25-28 જુલાઈ પછી પણ પોસ્ટ કરી શકાશે.
ગ્રાહકો તેમની રાખડી સામાન્ય પોસ્ટ, રજિસ્ટર્ડ પોસ્ટ અથવા સ્પીડ પોસ્ટ દ્વારા પોસ્ટ કરી શકે છે. આ વર્ષે પ્રવર્તમાન પરિસ્થિતિને કારણે, ઇન્ડિયા પોસ્ટ ગ્રાહકોને વિનંતી કરે છે કે તેઓ દેશભરમાં ઝડપી અને તાત્કાલિક ડિલિવરી માટે રાખડી અને ભેટ પત્રને પોસ્ટ કરવા માટે સ્પીડ પોસ્ટની સુવિધાનો ઉપયોગ કરે. કામના કલાકો દરમિયાન તમામ પોસ્ટ ઓફિસો પર સ્પીડ પોસ્ટ બુકિંગની સુવિધા ઉપલબ્ધ છે. 50 ગ્રામ સુધીના પાર્સલ માટે રૂ.18/ - અને સમગ્ર ભારતમાં 50 ગ્રામ સુધીના પાર્સલ માટે રૂ. 41/- ના દરે આ સુવિધા ઉપલબ્ધ છે. આ સુવિધા સ્પીડ પોસ્ટ બુકિંગ કાઉન્ટર, ગ્રાઉન્ડ ફ્લોર, સ્પીડ પોસ્ટ ભવન બિલ્ડિંગ, શાહીબાગ, અમદાવાદ - 380 004 અને અમદાવાદ રેલ્વે મેઇલ સેવા, પ્લેટફોર્મ નંબર 1 રેલ્વે સ્ટેશન, અમદાવાદ -380002 પર 24 કલાક ઉપલબ્ધ છે. ગ્રાહકોને વિનંતી છે કે, ત્વરિત ડિલિવરી માટે પત્રો પર મોકલનાર અને મેળવનારનું પિન કોડ સાથેનું સંપૂર્ણ સરનામું તેમજ મોબાઈલ નંબર લખો. રૂ.10 /- ની કિંમતના વિશેષ રાખી કવર દરેક પોસ્ટ ઓફિસ પર ઉપલબ્ધ છે. ગ્રાહકો રાખડીને મોકલવા માટે ઉપરોક્ત કવરનો ઉપયોગ કરી શકે છે.
વધુ પૂછપરછ માટે ગ્રાહકોએ ફોન નં.  25505386 પર સંપર્ક કરવો અથવા www.indiapost.gov.in પર લોગ ઇન કરવું.
(Visitor Counter : 136
પ્રધાનમંત્રીનું કાર્યાલય
પ્રધાનમંત્રીએ મધ્ય પ્રદેશના લોકોને તેમના સ્થાપના દિવસ પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ મધ્ય પ્રદેશના લોકોને તેમના સ્થાપના દિવસ પર શુભેચ્છા પાઠવી છે.
એક ટ્વિટમાં, પ્રધાનમંત્રીએ કહ્યું; "રાજ્યના સ્થાપના દિવસ પર મધ્યપ્રદેશના લોકોને હૃદયપૂર્વકની શુભેચ્છાઓ. હું ઈચ્છું છું કે કુદરતી સંસાધનો અને કલા-સંસ્કૃતિથી સમૃદ્ધ આ રાજ્ય સતત પ્રગતિના પંથે આગળ વધતું રહે."
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
અમારી સરકાર માછીમારોના જીવનમાં સકારાત્મક પરિવર્તન લાવવા માટે ઘણું કામ કરી રહી છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું છે કે અમારી સરકાર આપણા માછીમારોના જીવનમાં સકારાત્મક પરિવર્તન લાવવા માટે ઘણું કામ કરી રહી છે જેમાં ધિરાણની સરળ પહોંચ સુનિશ્ચિત કરવી, અદ્યતન ટેક્નોલોજી ઉપલબ્ધ કરાવવી, ઈન્ફ્રાસ્ટ્રક્ચરને અપગ્રેડ કરવું વગેરેનો સમાવેશ થાય છે.
મત્સ્યોદ્યોગ, પશુપાલન અને ડેરીના કેન્દ્રીય કેબિનેટ પ્રધાન દ્વારા કરવામાં આવેલા ટ્વીટના જવાબમાં, પ્રધાનમંત્રીએ કહ્યું;
"સારું વલણ. અમારી સરકાર આપણા માછીમારોના જીવનમાં સકારાત્મક પરિવર્તન લાવવા માટે ઘણું કામ કરી રહી છે જેમાં ધિરાણની સરળ ઍક્સેસ સુનિશ્ચિત કરવી, નવીનતમ તકનીક ઉપલબ્ધ કરાવવી, ઇન્ફ્રાસ્ટ્રક્ચરને અપગ્રેડ કરવું અને વધુનો સમાવેશ થાય છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીનું G7 સમિટના કાર્યકારી સત્ર 9માં પ્રારંભિક નિવેદન
મહાનુભાવો,
આજે આપણે રાષ્ટ્રપતિ ઝેલેન્સ્કી પાસેથી સાંભળ્યું. હું ગઈ કાલે પણ તેમને મળ્યો હતો. હું વર્તમાન પરિસ્થિતિને રાજકારણ કે અર્થવ્યવસ્થાનો મુદ્દો નથી માનતો. હું માનું છું કે તે માનવતાનો મુદ્દો છે, માનવીય મૂલ્યોનો મુદ્દો છે. અમે શરૂઆતથી જ કહ્યું છે કે સંવાદ અને મુત્સદ્દીગીરી જ એકમાત્ર માર્ગ છે. અને આ પરિસ્થિતિને ઉકેલવા માટે ભારત તરફથી જે પણ થઈ શકે છે એવો અમે શક્ય તેટલો પ્રયાસ કરીશું,.
મહાનુભાવો,
વૈશ્વિક શાંતિ, સ્થિરતા અને સમૃદ્ધિ એ આપણા બધાનો સમાન ઉદ્દેશ્ય છે. આજના એકબીજા સાથે જોડાયેલા વિશ્વમાં, કોઈપણ એક ક્ષેત્રમાં તણાવ બધા દેશોને અસર કરે છે. અને, મર્યાદિત સંસાધનો ધરાવતા વિકાસશીલ દેશો સૌથી વધુ પ્રભાવિત થાય છે. વર્તમાન વૈશ્વિકતાને કારણે પરિસ્થિતિ, ખોરાક, બળતણ અને ખાતરની કટોકટીની મહત્તમ અને સૌથી ગંભીર અસરો આ દેશો ભોગવી રહ્યા છે.
મહાનુભાવો,
વિચારવા જેવી વાત છે કે શા માટે આપણે અલગ-અલગ ફોરમ પર શાંતિ અને સ્થિરતાની વાત કરવી પડે છે? શાંતિ સ્થાપવાના વિચાર સાથે શરૂ થયેલી યુએન આજે સંઘર્ષને રોકવામાં કેમ સફળ નથી? શા માટે, યુએનમાં આતંકવાદની વ્યાખ્યા પણ સ્વીકાર કરવામાં આવી નથી? આત્મમંથન કરીએ તો એક વાત સ્પષ્ટ થાય છે કે છેલ્લી સદીમાં જે સંસ્થાઓ બનાવવામાં આવી છે તે એકવીસમી સદીની વ્યવસ્થાને અનુરૂપ નથી. તેઓ વર્તમાનની વાસ્તવિકતાઓને પ્રતિબિંબિત કરતી નથી. તેથી જ યુએન જેવી મોટી સંસ્થાઓમાં સુધારાઓ લાગુ કરવામાં આવે તે જરૂરી છે. તેમણે પણ ગ્લોબલ સાઉથનો અવાજ બનવું પડશે. નહિંતર, અમે ફક્ત સંઘર્ષને સમાપ્ત કરવાની વાતો કરતા રહીશું. યુએન અને સુરક્ષા પરિષદ માત્ર એક ચર્ચાની દુકાન બનીને રહી જશે.
મહાનુભાવો,
તે જરૂરી છે કે તમામ દેશો યુએન ચાર્ટર, આંતરરાષ્ટ્રીય કાયદા અને સાર્વભૌમત્વ અને તમામ દેશોની પ્રાદેશિક અખંડિતતાનું સન્માન કરે. યથાસ્થિતિને બદલવાના એકપક્ષીય પ્રયાસો સામે સાથે મળીને અવાજ ઉઠાવે. ભારતનો હંમેશા મત રહ્યો છે કે કોઈપણ તણાવ, કોઈપણ વિવાદનો ઉકેલ શાંતિપૂર્ણ રીતે, વાતચીત દ્વારા લાવવો જોઈએ. અને જો કાયદા દ્વારા ઉકેલ મળે તો તેને સ્વીકારવો જોઈએ. અને આ ભાવનાથી ભારતે બાંગ્લાદેશ સાથેના તેના જમીન અને દરિયાઈ સીમા વિવાદનો ઉકેલ લાવી દીધો.
મહાનુભાવો,
ભારતમાં અને અહીં જાપાનમાં પણ ભગવાન બુદ્ધને હજારો વર્ષોથી અનુસરવામાં આવે છે.આધુનિક યુગમાં એવી કોઈ સમસ્યા નથી, જેનો ઉકેલ આપણે બુદ્ધના ઉપદેશોમાં શોધી શકતા નથી. વિશ્વ આજે જે યુદ્ધ, અશાંતિ અને અસ્થિરતાનો સામનો કરી રહ્યું છે તેનો ઉકેલ બુદ્ધે સદીઓ પહેલા જ આપી દીધો હતો.
नहि वेरेन् वेरानी,
सम्मन तीध उदासन्,
अवेरेन च सम्मन्ति,
एस धम्मो सन्नतन।
એટલે કે દુશ્મનાવટથી દુશ્મની શાંત થતી નથી. શત્રુતા આત્મીયતા દ્વારા શાંત થાય છે.
આ ભાવનામાં આપણે સૌ સાથે મળીને આગળ વધવું જોઈએ.
આભાર.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 16 જાન્યુઆરીના રોજ ‘પ્રારંભઃ સ્ટાર્ટઅપ ઇન્ડિયા ઇન્ટરનેશનલ સમિટ’ને સંબોધિત કરશે અને સ્ટાર્ટઅપ્સના પ્રતિનિધિઓ સાથે સંવાદ કરશે
પ્રધાનમંત્રી શ્રી નરેન્દ્ર મોદી 16 જાન્યુઆરી, 2021ના રોજ સાંજે 5 વાગે વીડિયો કોન્ફરન્સ પર ‘પ્રારંભઃ સ્ટાર્ટઅપ ઇન્ડિયા ઇન્ટરનેશનલ સમિટ’ને સંબોધિત કરશે અને સ્ટાર્ટઅપ્સના પ્રતિનિધિઓ સાથે આદાનપ્રદાન કરશે.
આ સમિટનું આયોજન વેપારવાણિજ્ય મંત્રાલયના ઉદ્યોગ અને આંતરિક વેપારના પ્રોત્સાહન માટેના વિભાગે 15-16 જાન્યુઆરી, 2021ના રોજ કર્યું છે. પ્રધાનમંત્રીએ ઓગસ્ટ, 2018માં કાઠમંડુમાં ચોથી બિમસ્ટેક સમિટમાં જાહેરાત કર્યા પછી આ બે દિવસીય સમિટનું આયોજન થયું છે. ચોથી બિમસ્ટેક સમિટમાં ભારતે બિમસ્ટેક સ્ટાર્ટઅપ કોન્ક્લેવનું આયોજન કરવાની પ્રતિબદ્ધતા વ્યક્ત કરી હતી.
આ સમિટ પ્રધાનમંત્રીએ 16 જાન્યુઆરી, 2016ના રોજ શરૂ કરેલી સ્ટાર્ટઅપ ઇન્ડિયા પહેલની પાંચમી વર્ષગાંઠ નિમિત્તે યોજાઈ છે. 25 દેશો અને 200થી વધારે આંતરરાષ્ટ્રીય વક્તાની ભાગીદારી સાથે આ સમિટ સ્ટાર્ટઅપ ઇન્ડિયા પહેલની શરૂઆત થયા પછી ભારત સરકાર દ્વારા આયોજિત સૌથી મોટી સ્ટાર્ટઅપ કોન્ક્લેવ હશે. આ સમિટમાં 24 સેશન યોજાશે, જેમાં સ્ટાર્ટઅપ ઇકોસિસ્ટમને સંયુક્તપણે વિકસાવવા અને એને મજબૂત કરવા દુનિયાભરના વિવિધ દેશોની બહુપક્ષીય ભાગીદારી વધારવા અને જોડાણને મજબૂત કરવા પર ધ્યાન કેન્દ્રિત કરવામાં આવશે.
SD/GP/BT
(
પ્રધાનમંત્રીનું કાર્યાલય
મા કામાખ્યા કોરિડોર એક સીમાચિહ્નરૂપ પહેલ હશે: પીએમ
પ્રધાનમંત્રી શ્રી નરેન્દ્ર મોદીએ આશા વ્યક્ત કરી હતી કે કાશી વિશ્વનાથ ધામ અને શ્રી મહાકાલ મહાલોક કોરિડોરની જેમ મા કામાખ્યા કોરિડોર પણ એક સીમાચિહ્નરૂપ પહેલ બની રહેશે.
એક ટ્વીટમાં, આસામના મુખ્ય પ્રધાન, શ્રી હિમંતા બિસ્વા સરમાએ એક ઝલક શેર કરી કે નવીનીકરણ કરાયેલ મા કામાખ્યા કોરિડોર નજીકના ભવિષ્યમાં કેવો દેખાશે.
આસામના મુખ્યમંત્રીના ટ્વીટનો જવાબ આપતા પ્રધાનમંત્રીએ ટ્વીટ કર્યું;
“મને ખાતરી છે કે મા કામાખ્યા કોરિડોર એક સીમાચિહ્નરૂપ પહેલ બની રહેશે.
જ્યાં સુધી આધ્યાત્મિક અનુભવનો સંબંધ છે ત્યાં સુધી કાશી વિશ્વનાથ ધામ અને શ્રી મહાકાલ મહાલોક પરિવર્તનકારી રહ્યા છે. એટલું જ મહત્વનું એ હકીકત છે કે પ્રવાસન વધે છે અને સ્થાનિક અર્થતંત્રને વેગ મળે છે.”
YP/GP/JD
(